Årsmelding fra kasserer, regnskapsåret 2019

**INNTEKTER:**

**Sponsorinntekter**

Vi har fått 206 572 i sponsormidler og grasrotandel. Dette er penger fra Melhusbanken, Gauldalbygg, Uno X, Rema 1000 Melhus Torg, Max-bingo og Rune Ekren VVS.

**Inntekter egne arrangement:**

Vi har hatt 141 021 i inntekt på egne arrangement. Dette er startkontingenter og kiosksalg.

**Annonsekampanje:**

Det ble solgt annonser for 60 000 kr før Gauldal 3-dagers.

**Årskontingenter og treningsavgifter:**

Klubben har fått 70 313 i kontingenter og treningsavgifter.

**Støtte fra forbund og region:**

Vi har til sammen fått kr 62 984 i støtte fra NCF og region Midt. Momskompensasjon ligger inne i denne summen.

**Annnen driftsrelatert inntekt:**

Dette er penger fra grasrotandelen og premiepenger våre syklister har fått inn.

**UTGIFTER:**

**Utgifter andres arrangement:**

Vi har betalt 91 108 i startkontingenter.

**Utgifter egne arrangement:**

Vi har hatt 111 580 i utgifter på egne arrangement. Dette er bl.a premier, dommerutgifter, sanitet, startnummer, leie kioskvogn, klistremerker, leie av toaletter, reklamemateriell til bruk på stadion.

**Lagsdrift:**

I 2019 står vi med et overskudd på kr. 25 014 på denne posten. Her ligger utgifter til drift av hjemmeside, årsavgift Visma, forbundskontingent, husleie klubbhus, utstyr til tidtaking, leie av postboks, årsavgift i Brønnøysundregisteret, kjøp av hjelmer og bevertning på klubbkveld og middag for elitelaget. Inntekter på denne posten: salg av klubbuss og henger, salg av klubbsykkel samt idrettsstipend som Anne Dorthe vant. Anne Dorthe fikk 30 000 av de 50 000 klubben fikk utbetalt.

**Varekjøp:**

Vi har kjøpt varer på Rema for 23 033.

**Drivstoff og andre bilrelaterte utgifter**

Det er fylt drivstoff for 21 416, og hatt andre utgifter på 2048 relatert til buss og bil.

**Forsikring og avgift:**

Vi har betalt 23 307 i forsikring.

**Klubbil:**

Vi har kjøpt to klubbiler i år, og hatt andre utgifter på til sammen 180 169.

**Bankgebyr:**

Vi har betalt kr 1 380 i bankgebyr i 2019.

Totalt gir dette klubben et overskudd på 130 389,38 for regnskapsåret 2019.

Kvål 15.2.19

Gunhild Høvik